cyanic-selkie/wikianc huggingface dataset:
Arbeiderforeningen Nordens Klippe
Nordens Klippe organiserte arbeiderne ved jerngruven i Bjørnevatn. Disse var nordmenn, svensker, finner, samer og russere. Nordens Klippe var en av Norges første fagforeninger og den første fungerende i Nordnorge. Svensken Jonas Nyström ble den første lederen og legefruen og fotografen Ellisif Wessel ble sekretær og kasserer. Norden Klippe gjorde seg kjent som en aktiv forkjemper for en sosialistisk samfunnsordning. Foreningen ble også kjent for teksten «Ned med tronen, alteret og pengevældet» på sin fane.
Nordens Klippe ble lenge dominert av Norges Kommunistiske Parti, fram til foreningen ble slått sammen med en annen av Norsk Arbeidsmandsforbunds fagforeninger i 1973.
Malmproduksjonen har etter 1906 blitt avbrutt flere ganger av krig g dårlige konjunkturer. Gruveklubben Nordens Klippe har likevel fortsatt som forening og har etter nedleggelsen av Sydvaranger Gruve i 2015 blant annet arrangert aktiviteter for barn i området.
True Legend
True Legend (originaltittel Su Qi-Er) er en kinesisk action- og dramafilm fra 2010 regissert av Yuen Woo-ping og skrevet av To Chi-long.
Handling
Filmen handler som Su Qi-Er som pensjonerer seg fra sitt liv som en kjent general fra Qin-dynastiet da han får tilbudet om å bli guvernør fordi han vil starte en egen kampkunst skole. Siden Qi-Er ikke tok stillingen som guvernør, fikk hans stebror, Yuan Lie. Qi-Er fortsetter å trene Wushu etter han pensjonerer seg. Han gifter seg med sin stebrors søster, Yuan Ying. De får sønnen Little Feng sammen.
Dagen Qi-Er starter sin skole blir hans fredelige liv blir ødelagt da stebroren kommer hjem for hevn på sin stefar, Qi-Ers far (som har drept hans far.) med kampkunsten Five Venom Fist som han har mestret. Lie forlater Qi-Er for døde. Reddet av sin kone Ying og legen Yu, perfeksjonerer Su sin kampsport-teknikk (noe som senere ble Wushu) ved trening av «God of Wushu» (som er en skapt figur i han eget hode) for å beseire Yuan Lie og gjenforene sin familie.
Qi-Er klarer å redde sin sønn, men hans kone dør. Etter denne hendelsen blir han deprimert, og begynner å leve på gata sammen med sin sønn på grensa til Russland. En dag møter han en gammel venn, oberst Ma som han jobbet sammen med for Qin-dynastiet. Han skal være med i en kamp mellom liv og død der han kjemper for 100 sølv kroner. Fienden er en mange muskelbunter som jobber for en vestlig mann, Anthony. De har dominert markedet lenge og slår ut oberst Ma lett. Qin-Er fortsetter kampen og vinner. Etter det reiser han med sinn sønn rundt i Kina og skaper Wushu, som i dag blir praktisert av millioner over hele verden.
Bohdan Tsymbal
Bohdan Tsymbal (født 8. august 1997) er en ukrainsk skiskytter.
Han representerte Ukraina under Vinter-OL 2022 i Beijing, hvor hans beste resultat var nummer 55 på normalprogrammet.
Regine Stokkevåg Eide
Eide har spilt i Bestevenner fra 2009 og hun spilte nabojenta Lise i De tøffeste gutta fra 2013. Hun var gjesteskuespiller i serien Trio i 2016 som Tanja og i filmen Trio – Jakten på Olavsskrinet i 2017 som Ragnhild. Hun vant Tid for tegn på NRK Super i 2011.
Mästarnas mästare
Mästarnas mästare er den svenske versjonen av Mesternes Mester som har blitt sendt på SVT1 siden 2009, med Micke Leijnegard som programleder.
Kulturmarxisme
Kulturmarxisme er et konspirasjonsteoretisk begrep brukt av kulturkonservative, høyreorienterte og høyreekstreme miljøer som en generell betegnelse på liberal og/eller venstreorientert politikk i vestlige samfunn. Betegnelsen har i denne betydningen vært brukt siden 1990-årene. På engelsk har også uttrykket cultural communism vært brukt. Forestillingen om kulturmarxisme regnes som en konspirasjonsteori, og utgjør ofte en viktig del av moderne islamofobe forestillinger  og spiller til dels på klassisk antisemittisk retorikk.
Denne konspirasjonsteorien har blitt ansett som såpass fleksibel at den kan appellere til et bredt spekter av høyreorienterte, fra fundamentalistisk kristendom og evangelisk kristne til nasjonalsosialister. Teorien omtales på engelsk også som Frankfurt School conspiracy («frankfurterskolekonspirasjonen»).
Frankfurterskolen
Kulturmarxisme oppsto som retning innenfor kritisk teori og marxistisk teori rundt 1930. Det var særlig Georg Lukács og Antonio Gramsci som tok i bruk marxistiske analyser av kultur. Fra dette perspektivet er ikke kultur uavhengig samfunnslivet ellers, men et produkt av maktrelasjoner og dominerende sosiale grupper – fra marxistisk perspektiv er kultur et middel for de mektige til å kontrollere folket. På bakgrunn av dette kan Frankfurterskolens kritiske teori anses som et bidrag for å skape et bedre samfunn. Flere tiår senere ble dette av konspirasjonsteoretikere omtolket til at «kulturmarxistene» (Adorno, Horkheimer og deres elever) ønsket å ødelegge vestlig kultur for å skape en verden uten gud, tradisjoner, historie eller verdier. Kulturmarxisme har ikke vært et viktig tema i den akademiske tradisjonen etter Lukács og Gramsci, og kulturmarxisme inngår ikke i fagterminologien.
Høyresiden i USA
Kulturmarxisme som begrep ble tatt i bruk innenfor høyreorientert politisk retorikk, spesielt blant «hvite nasjonalister» i USA på 1990-tallet. Kulturmarxisme som konspirasjonsteori ble trolig første gang brukt av Michael Minnicino i 1992 i essayet «The New Dark Age: Frankfurt School and Political Correctness» i magasinet Fidelio. Ifølge Minnicino hadde USA på den tiden forlatt renessansen og de jødisk-kristne idealene som opprinnelig lå til grunn for republikken. Forfallet i USA var ifølge denne fremstillingen resultat av en kontra-renessanse innledet av Georg Lukács, videreført av Frankfurterskolen og fullført av media og politiske kampanjer. Ifølge Minnicino ville Theodor Adorno og Walter Benjamin bruke kunst og kultur for å fortrenge det jødiske-kristne til fordel for sosialistiske holdninger. På bakgrunn av dette mente Minnicino at Adorno og Benjamin hadde ansvar for alle former kulturell degenering han mente å være vitne til på slutten av 1900-tallet (en stor del av Adornos arbeider er faktisk en kritikk av de massemedia). Blant andre brukte republikanerne Ron Paul og Pat Buchanan begrepet i politisk debatt. Buchanan mener at politisk korrekthet er kulturmarxisme. I forestillingen om kulturmarxisme lykkes det ikke å eksportere den opprinnelige marxismen til vesten etter den russiske revolusjonen; i stedet for økonomiske forhold fokuserte den nye marxismen på kultur for å mobilisere alle slags minoriteter gjennom identitetspolitikk og «politisk korrekthet». Kulturmarxisme er en vidtfavnende konspirasjonsteori som reduserer mange fakta til en enkel forklaring. Etter Berlinmurens fall var ikke lenger kommunismen en reell trussel, men bare noen få år senere dukket det opp en ny litteratur som hevdet at kampen ikke var over fordi trusselen hadde gått over til det kulturelle området. Mens det tidligere var arbeiderne (proletariatet) som måtte reddes fra kapitalismen hevder konspirasjonsteorien at kvinner, homofile og innvandrere var det nye proletariatet som måtte reddes fra hvite menn.
Betegnelsen ble popularisert av William S. Lind, en amerikansk militærteoretiker og paleokonservativ intellektuell, fra Free Congress Foundation i 1990-årene, som argumenterte for at trusselen mot amerikansk kultur kom fra «kulturmarxismen», som skulle være en ideologi bestående av multikulturalisme, sekularisme og moralsk relativisme. Linds bruk av begrepet har hatt særlig innflytelse og Lind var særlig opptatt av påstått politisk korrekthet ved høgskoler og universteter. Ifølge Lind er «politisk korrekthet» den nye, mektige ideologien for det offentlige USA og skrev at denne sprang ut av kulturmarxisme. Lind mener at kulturmarxismen er grunnleggende ukristelig og uamerikansk. Han hevder at medlemmene av Frankfurterskolen flyktet fra nazistene til USA for i hemmelighet å etablere et totalitært regimet i utlandet.
Ifølge Lind er kulturmarxisme i grunn en form for tradisjonell marxisme, overført fra det økonomiske til det kulturelle feltet (en lignende overføring gjort av Frankfurterskolen). Lind skriver at både klassisk (økonomisk) marxisme og kulturmarxisme ønsker å «ekspropriere»; kulturmarxismen ved å straffe de som ikke adlyder den nye ideologien. Lind bruker affirmative action (positiv diskriminering) av «gode» minoriteter (sorte, kvinner) på bekostning av hvite menn som eksempel. I stedet for et klasseløst samfunn arbeider kulturmarxistene for en radikal, egalitær versjon av samfunnet bestående av en rotløs multikultur med et nytt proletariat bestående av innvandrere, multikulturelle, svarte nasjonalister, sekulære humanister, feminister, homoseksuelle og miljøforkjempere. Ifølge Lind ønsker kulturmarxistene å hjernevaske befolkningen. Ifølge Lind trengte marxismen etter første verdenskrig et surrogat for arbeiderklassen og en strategi for å eliminere de kulturelle normene i vestlig sivilisasjon; Frankfurterskolen ble ifølge Lind etablert for å gjennomføre dette programmet. Lind bruker vestlig sivilisasjon/kultur på en vag måte og skjelner disse knapt fra kapitalisme, og han bruker «politisk korrekthet» og «kulturmarxisme» om hverandre.
Andrew Breitbart argumenterte i sin bok Righteous Indignation (2011) for at det såkalte demokratiske-media-komplekset var et resultat av sammensmelting av amerikanske progressive ideer (representert ved Theodore Roosevelt og Woodrow Wilson) og Frankfurterskolen. Ifølge Breitbart forsøkte de undergrave den amerikanske konstitusjonen for å gjennomføre sitt sosialistiske program. Breitbart la til en kommentar om George Soros noe som fikk det til å se ut som Soros (som er jødisk) finansierer kulturmarxismen.
Forbindelse med antisemittisme
Lind har stadig understreket at Frankfurterskolens ledende personer (Max Horkheimer og Theodor W. Adorno) var av jødisk opprinnelse, hvilket har ført til at Linds ideer om «kulturmarxisme» har blitt omfavnet av antisemittiske grupperinger. På en konferanse for holocaustfornektere fremholdt Lind at jøder sto bak kulturmarxismen. I det antisemittiske tidsskriftet The Spotlight ble for eksempel Davidstjernen erstattet av en femkantet stjerne i en velkjent antijødisk karikatur. På det nynazistiske nettforumet Stormfront er den gjengse oppfatning at Frankfurterskolen var et jødisk komplott for å ødelegge hvit, vestlig, kristelig sivilisasjon. Timothy Matthews publiserte i desember 2008 artikkelen «The Frankfurt School: Conspiracy to Corrupt» i The Wanderer et katolsk tidsskrift i USA. Matthews mener at Frankfurterskolen kom til USA for å utføre satans arbeid. Deler av Matthews' fremstilling har blitt gjenbrukt på høyreradikale nettsider.
Kulturmarxisme har likhetstrekk med Kulturbolschewismus (kulturbolsjevisme, ofte brukt i antisemittiske fremstillinger i mellomkrigstiden ) eller «jødebolsjevisme» brukt av de tyske nazistene på 1920- og 1930-tallet. Flere kommentatorer har argumentert for at forestillingen om kulturmarxisme er en moderne versjon av nazistenes propaganda.
Bruk og reaksjoner
Brasils president Jair Bolsonaro og hans utenriksminister Ernesto Araújo har arbeidet for å bekjempe det de oppfatter som kulturmarxisme, gjennom å «forsvare kristne verdier og familieverdier». De påståtte kulturmarxistene fremstilles ofte som indre fiender (sammen med feminister, eliten og politisk korrekte) som er alliert med ytre fiender (muslimene). I Norge har betegnelsen særlig blitt brukt som skjellsord mot Arbeiderpartiet.
Begrepet har blitt importert inn i British National Partys språkbruk. Den såkalte alt-right-bevegelsen har tatt til seg begrepet.
Ifølge Richardson betyr «kulturmarxisme» ikke det samme for alle som bruker uttrykket: Noen legger vekt på kulturmarxisme som ateistisk undergraving av kristelige verdier, andre oppfatter kulturmarxisme som en politisk bevegelse med et feministisk mål om å svekke den hvite mann. Kulturmarxisme fremstilles ofte innenfor en konspirasjonsteori om samfunnet, historien og politikken.
Konspirasjonsteorien peker ut bestemte grupper som den oppfatter som trusler mot den kulturelle og sosiale orden. Den inkorporerer elementer av islamofobe og antisemittiske konspirasjonsteorier, som oftest en variant av forestillingene om «Eurabia» eller «ZOG».
I islamofobe forestillinger og i antimuslimske miljøer hevdes det at kulturmarxister har en stor plan om å avskaffe eller erstatte vestlige sivilisasjon. Dette bygger blant annet på en forestilling om en konspirasjon mellom kulturmarxister og muslimer der begge anses som grunnleggende anti-europeiske eller anti-vestlige. Multikulturalisme anses som et resultat av kulturmarxisme med mål å ødelegge vesten. Politisk korrekthet anses som et resultat av kulturmarxisme, og skal etter sigende dominere offentlig sektor. I debatter på internettforum omtales politisk korrekthet som både feministisk og islam-vennlig, og samtidig grunnleggende jødisk fordi det springer ut av kulturmarxismen som oppfattes som en jødisk oppfinnelse. I noen miljøer forbindes også ateisme og rettigheter for homoseksuelle som kulturmarxistiske bidrag til å ødelegge den vestlige sivilisasjon.
Andrew Woods, ved University of Western Ontario (Canada), skriver at William Linds fremstilling av arven etter Frankfurterskolen sammenfaller med at «WASP» (White Anglo-Saxon Protestants, hvite engelskættede protestanter) gradvis tapte hegemoniet i USA særlig ved universitetene. Woods mener at Lind gir uttrykk for nostalgi og at han er på jakt etter syndebukker for det tapte hegemoniet. Woods mener at Lind forvrenger historien om Frankfurterskolen.
Anders Behring Breivik
Anders Behring Breiviks kompendium 2083: A European Declaration of Independence (2011) gjenga Linds The Origins of Political Correctness (2000) i sin helhet. Breiviks tekst nevner «kulturmarxisme» 103 ganger og «kulturmarxist» 347 ganger. Ifølge Gardell bruker Breiviks tekst varianter av «kulturmarxisme» 1137 ganger. I Breiviks fremstilling utgjør kulturmarxismen fienden i en apokalyptisk og skjebnesvanger kamp mellom det gode og onde, mellom oss og dem. Breivik argumenterte for at kulturmarxisme, multikulturalisme og politisk korrekthet var det samme og at kulturmarxisme har blitt den dominerende ideologien i vesten særlig ved universitetene der konservative ifølge Breivik blir latterliggjort og bragt til taushet. I Breiviks fremstilling henger feminisme og kulturmarxisme nært sammen.
Jordan Peterson
Den kanadiske selvhjelp-guruen og psykologi-professoren Jordan Peterson hjalp til med å popularisere begrepet «kulturmarxisme» innenfor offentlig diskurs mot slutten av 2010-tallet. Han ble fra flere hold kritisert for å bruke termer som «kulturmarxisme» og «postmodernisme» for ulike ideologiske tendenser på vestlige universiteter som han ikke likte.
Noter
<references group='lower-alpha'/>
Harald Lemmerer
Harald Lemmerer (født 30. desember 1991) er en østerriksk skiskytter.
Han representerte Østerrike under Vinter-OL 2022 i Beijing, hvor hans beste resultat var nummer 57 på normalprogrammet.
Kuroko
Kuroko (黒子), også transkribert kurogo, er betegnelsen på scenearbeidere i tradisjonelt japansk teater; betegnelsen kommer av at de er helt sortkledte på scenen.
I teaterformen kabuki utfører kuroko mange av de samme oppgavene som "vanlige" scenearbeidere som er i aktivitet i løpet av en forestilling. De flytter om på kulisser og "props" på scenen, samt bistår i sceneskifter og kostymeskift. Ofte tar de også del i handlingen ved å spille dyr, planter eller andre roller som ikke ivaretas av skuespillere i fullt kostyme, men kun krever noen som holder en "prop". En kuroko er kledt i heldekkende sort tøy, fra topp til tå, for å illudere usynlighet og markere at de ikke er en del av handlingen som foregår på scenen.
At en sortkledt person på scenen er "usynlig" er også et grunnleggende premiss i den tradisjonelle formen for figurteater som kalles bunraku. Kuroko kan også være kledt i hvitt eller blått for å gå i ett med bakgrunnen dersom bakteppet i en scene for eksempel skal vise at handlingen finner sted i en snestorm eller ute på havet. En hvitkledt kuroko kalles "Yukigo" (雪子), og en blåkledt kuroko kalles "Mizugo" eller "Namigo" (波子). Ettersom denne praksisen ble ført videre til også å gjelde for kabuki-skuespillere når de spilte ninjaer, har historikeren Stephen Turnbull lansert teorien om at det stereotype bildet av at ninjaer er sortkledte, stammer fra kabuki-teateret. At ninjaer på scenen har pleid å bli utstyrt med kostymer som gjør at de først oppfattes som scenearbeidere, for siden å overraske publikum når de brått tar del i og påvirker handlingen, har bidratt til å styrke denne oppfatningen av hvordan ninjaer så ut. I realiteten gikk imidlertid ninjaer vanligvis kledt akkurat som sivilbefolkningen gjorde.
I Noh-teateret finner man en parallell til kuroko i de såkalte kōken, som er sortkledte, men ikke bærer maske, og som ellers utfører mer eller mindre de samme oppgavene som kuroko. I kabuki-teatret finner man både kōken og kuroko.
Kuroko i vestlig figurteater
Også en rekke vestlige teaterkompanier har integrert bruken av kuroko og kōken i sine forestillinger. Blant annet figurteaterkompaniet Wakka Wakka Productions gjør bruk av denne spillestilen, noe forestillingen Fabrik er ett eksempel på.
Norwegian Field Target & Airgun Club
Norwegian Field Target & Airgun Club er det norske forbundet for field target under World Field Target Federation (WFTF), hvor det konkurreres i feltskyting med luftvåpen i de to klassene stempel (Piston) og trykkluft (pre-komprimert pneumatisk, PCP). NFTAC er også tilsluttet World Hunter Field Target Organisation.
Historie
Sporten oppstod i England i 1980, og kom til USA midt på 1980-tallet. I 1987 ble det amerikanske forbundet American Airgun Field Target Association (AAFTA) formelt opprettet. På dette tidspunktet var konkurransereglene noe ulike mellom de to landene. Det første verdensmesterskapet ble holdt i 1991, med deltakere fra USA og Storbritannia. Sporten spredde seg til Norge på 1990-tallet, og deretter flere land. Norgesmesterskapet har vært arrangert årlig siden 1994. I 2006 ble nordmannen Andrew Idris Kays verdensmester i stempelklassen. I 2023 bestod World Field Target Federation av 45 medlemsland. NFTAC arrangerte verdensmesterskapet i 1999, 2002 og 2012.
Dusinet fullt
Dusinet fullt (orig. Cheaper by the Dozen) er en komedie fra 2003. Filmen er regissert av Shawn Levy, og har Steve Martin og Bonnie Hunt i hovedrollene som foreldrene, samt at Piper Perabo, Tom Welling, Hilary Duff og Ashton Kutcher figurerer i andre roller. Filmen er basert på romanen med samme navn, og er også en versjon av innspillingen fra 1950.
Norwegian Field Target & Airgun Club
Konkurranseregler
I konkurranser skytes det stort sett på selvanvisere plassert mellom 9 til 50 meter. I sanksjonerte konkurranser skytes det i dag etter det samme regelsettet over hele verden, og det brukes treffsoner i tre standardiserte størrelser: Et lite stevne består gjerne av 30-40 skudd, mens verdensmesterskapet består av 150 skudd over 3 dager. Det er vanlig å bruke kikkertsikter med høy forstørrelse og kort dybdeskarphet slik at parallaksejustering kan brukes for presis avstandsbedømmelse.
Dusinet fullt
Handling
Ekteparet Tom (Steve Martin) og Kate (Bonnie Hunt) har aldri badet i penger, men de tolv ungene (de eldste spilt av Piper Perabo, Tom Welling og Hilary Duff) gjør mer enn opp for det. De får det til å gå rundt, mye takket være den strenge, men rettferdige Kate, som er godt likt og respektert blant ungene. Men når Kate må ut på en bokturné, må hun overlate dem til den mer klossete Tom, som ikke har like godt lag med ungene. Mange katastrofer følger, og det setter familielykken på prøve.
Gassermannikin
Utbredelse
Den er endemisk til Madagaskar.
EM for brassband 1979
EM for brassband 1979, det 2. europamesterskapet for brassband ble arrangert 7. oktober 1979 i Royal Albert Hall, London.
Resultat
Konkurransen ble vunnet av Black Dyke Mills Band dirigert av Major Peter Parkes.
Musikk
Pliktnummer i konkurransen var «Symphonic Music» av Paul Huber. I sin selvvalgte avdeling spilte Black Dyke Mills Band John O'Gaunt av Gilbert Vinter.
Åstak
Et åstak er en takkonstruksjon der taket bæres av horisontale stokker eller bjelker – åser som ligger parallelt med mønet. Som regel inngår åsene i et saltak med fall til to sider, men kan også bære et ensidig pulttak.
I nyere tid brukes åstak mest i hytter og annen tradisjonell bebyggelse, gjerne i hus av lafteverk, og ofte kombinert med torvtak. Åser i enkleste form er av rundtømmer lagt på gavlvegger og tverrvegger, eller på sperrebukker.
Åstak i tradisjonelle laftehus
I eldre norsk byggeskikk var åstak særlig brukt på hus i lafteverk, særlig på Østlandet og i Trøndelag, sjelden på Vestlandet og i deler av Agder, hvor laftehusene også etter middelalderen beholdt sperretaket, som var en eldre takkonstruksjon. Åstaket egner seg særlig godt i laftehus med saltak, siden åsene kan laftes inn i gavlene som en videreføring langs de skrå takflatene av veggens lafting. De kunne laftes inn i gavlene for hvert omfar, men som oftest ble de laftet inn over annenhver stokk. Konstruksjonen er statisk ustabil, og den krever at takflaten gir tilstrekkelig skråavstivning til å hindre utknekning av gavlene. Åstak har også vært mye brukt på valmtak i bygdene, med åspar i husets lengderetning vekselvis krysslagt med åspar i tverretningen.
Åstak båret av sperrebukker
Mange steder, og særlig i byene, var det vanlig å avlaste åstaket med kraftige sperrebukker mellom de bærende tverrveggene. Sperrebukker er konstruert som sperrebind, men med kraftigere dimensjoner enn i sperretak med tettstilte sperrebind. I nyere tid var dette en vanlig takkonstruksjon i byenes leiegårder i murverk. Åsene i slike tak var da som oftest firskåren skurlast og ikke rundtømmer som i laftehus.
I moderne småhus blir takene som regel konstruert med prefabrikerte sperrebind. Men fremdeles kan åser i inngå i takkonstruksjonene, særlig i slake tak med sperrebukker eller sperrebind med stor innbyrdes avstand. Som åser benyttes nå helst skurlast med rektangulært tverrsnitt.
Gitarstreng
Gitarstrenger er gitarens eneste lydkilde, og derfor en viktig vedlikeholdsdel av en gitar. Strengene klinger når de spilles, og både materialet de er laget av, måten de spilles, samt strengenes alder, har stor betydning for lyden. Den runde, myke tonen på klassiske gitarer kommer i stor grad av at strengene er av nylon, mens kassegitarer og el-gitarer har en skarpere lyd fordi strengene er av stål. De tre eller fire tykkeste strengene vil være en streng av ett materiale som er tvunnet med et annet, typisk med en nylonkjerne for klassiske gitarer, og stålkjerne for kassegitarer og el-gitarer.
Velge strenger
Strenger til gitar selges gjerne i hele sett, hvor tykkelsesforholdet i sammensetningen gjør at de passer sammen. Strengenes mål (gauge) oppgis da ut fra den tynneste strengens mål i tommer, for eksempel .010 for lette strenger, .012 for medium strenger, og .014 for tunge strenger.
Nøyaktig hva som regnes som «lette, medium og tunge» strenger kommer an på typen gitar, der normalen for en el-gitar er tynnere strenger enn normalen for en akustisk gitar. Siden gitarer er bygget for et bestemt strengespenn, vil produsenten ofte ha opplyst hva som er anbefalt tykkelse. Dette regnes da som medium for den gitaren.
Man bør ikke velge strenger med en veldig annen tykkelse, men holde seg et par trinn over eller under. Tynne strenger vil kreve mindre spenn for å nå opp til riktig tone, og da dra halsen mindre fremover enn produsenten forutsatte da gitaren ble satt sammen og justert. Motsatt vil tykke strenger måtte spennes hardere for å nå opp til den åpne standardstemmingen. Noe av det endrede strengespennet kan kompenseres ved å justere gitarens truss rod.
→ Velg aldri stålstrenger til en nylonstrengsgitar; den er ikke bygget for det kraftige spennet, og skaden kan bli alvorlig.
Typer strenger
Det er åpenbar forskjell på stålstrenger og nylonstrenger, men det er også stor forskjell på stålstrenger til elektrisk gitar og stålstrenger til stålstrengsgitar. Dette handler både om klang, men også om pickupens evne til å fange strengens vibrasjoner.
Wound strings
De dypeste strengene som er tvunnet med en annen streng kalles på engelsk wound strings. Disse kommer i tre ulike utførelser som har betydning for spillefølelse og klang; roundwound, halfwound og flatwound. Dette beskriver profilen på strengen som er benyttet i tvinningene. En roundwound streng er i den ene enden av skalaen en vanlig, rund streng, som vil gi en ru følelse, mens halfwound og flatwound er strengetvinninger som er flatet mot utsiden, og vil gi en jevn, myk følelse.
Illustrasjoner:
Bytte strenger
Strengene er den delen av gitaren som byttes oftest, enten fordi de ryker (oftest de tynneste), eller fordi fett fra fingertuppene har festet seg og strengene har mistet noe av evnen til å klinge. Dersom den samme strengen til stadighet ryker i sadelen eller oversadelen, og det ikke er naturlig på grunn av elde og hard bruk, bør man se etter mulige ujevnheter der strengen hviler, som sliter unødvendig og bør pusses forsiktig.
Stålstrengsgitar
Bytte stålstrenger på kassegitarer : Etter at alle de nye strengene er på plass kan gitaren stemmes. Det er så en fordel å dra i streng for streng for å stramme eventuell slark i festepunktene, og stemme igjen.
Klassisk gitar
Bytte nylonstrenger på en klassisk gitar : Etter at alle de nye strengene er på plass kan gitaren stemmes. Det er så en fordel å dra i streng for streng for å stramme eventuell slark i festepunktene, og stemme igjen.
Elektrisk gitar
Bytte stålstrenger på Elektrisk gitar : Etter at alle de nye strengene er på plass kan gitaren stemmes. Det er så en fordel å dra i streng for streng for å stramme eventuell slark i festepunktene, og stemme igjen.
Totoppskarv
Totoppskarv (Nannopterum auritum) er en sjøfugl i skarvefamilien (Phalacrocoracidae). Arten er utbredt over store deler av Nord-Amerika, fra Aleutene i Alaska og sørover til Florida i USA og Mexico.
Totoppskarven har glinsende sort fjærdrakt. Hannens paringsdrakt inkluderer to karakteristiske hvite fjærtuster på hver side av hodet (tinningen), noe som er opphavet til det norske navnet på arten. Arten måler omkring 76–91 cm og veier typisk cirka 710–2 100 g eller mer. Vingespennet utgjør omkring 137 cm. Fem underarter anerkjennes.
Utbredelse
Arten finnes i: Antigua og Barbuda, Bahamas, Barbados, Belize, Bermuda, Canada, Caymanøyene, Cuba, Dominica, Den dominikanske republikk, Guadeloupe, Haiti, Martinique, Mexico, Montserrat, Puerto Rico, Saint Kitts og Nevis, Saint Lucia, Saint-Pierre og Miquelon, Saint Vincent og Grenadinene, Turks- og Caicosøyene og USA.
Granaten (TV-film)
Granaten er en norsk TV-film. Opptaksbok og regi: Morten Kolstad. Vigdis Stokkelien skrev manuset på grunnlag av sin roman med samme navn, som ble utgitt i 1969. Filmen ble sendt i Fjernsynsteatret 9. mars 1976.
Stykket vakte stor oppsikt og protester fra flere hold, på grunn av drikking, grovsnakk og påstanden om svartelisting. Det ble også stilt spørsmål om det siste på Stortinget.
Handling
En norsk styrmann mønstrer av i Østen, da det viser seg at båten hans frakter våpen. Hjemme i Norge er han svartelistet og får ikke mer hyre. Det går raskt nedoverbakke med ham på mange sett.
Syn
Jo Ørjasæter vurderte filmen slik i boka Fjernsynsteatret : til glede og forargelse:
Cnemeplatia
Cnemeplatia er en slekt av skyggebiller.
Utseende
Små (gjerne ca. 3 millimeter), avlange, gjerne matt brunlige skyggebiller. Oversiden er svært tett punktert. Hodet er bredt firkantet, antennene nokså korte, de tre ytterste leddene danner ev avlang klubbe. Pronotum er avrundet firkantet, bredere enn langt. Dekkvingene er jevnbrede med markerte punktrader. Forbeina er tilpasset graving, leggene (tibiae) er sterkt utvidete med en lang pigg i spissen, føttene gamske korte.
Tandberg (selskap)
Tandberg var en norsk produsent av elektronikk, blant annet videokonferanseutstyr, TV-teknologi, språklaboratorier og stereoutstyr. Selskapet har sine røtter i Tandbergs Radiofabrikk, og ble i 2010 kjøpt opp av Cisco Systems.
Historie
I 1984 ble produksjonen av stereoutstyr utskilt i et eget selskap, Tandberg Audio, og TV-teknologidelen ble skilt ut som Tandberg Television. Språklaboratoriedelen ble samme år solgt til finske Teleste, senere Sanako, og ble til Tandberg Educational.
Tandbergs første bildetelefon for ISDN ble utviklet rundt 1989, og en fullt integrert bildetelefon kalt Vision H.320 ble lansert i 1993. Etter dette satset selskapet på enda mer avanserte systemer.
I 1994 flyttet Tandberg til Lysaker. Selskapets første avdeling i USA åpnet i 1995 i Connecticut. Etter re-lokaliseringer og oppkjøp var det i 1997 etablert to store salg- og supportkontorer i USA, hhv Reston, Virginia og i Texas. Samme år ble Tandberg Television solgt og børsnotert. Videokonferanse-utviklingen fortsatte i det heleide Tandberg-datterselskapet Tandberg Telecom.
I 1999 kjøpte Tandberg opp det norske selskapet Internet Technology som hadde kompetanse på H.323-standarden utviklet i samarbeid med Telenor.
Trondheim og Omegn Skøytekrets
Kretsen ble stiftet 7. desember 1945. Trondheim og Omegn Skøytekrets og Fosen Skøytekrets ble slått sammen med Sør-Trøndelag Skøytekrets i 1970.
Tandberg (selskap)
Historie
Etter årtusenskiftet ekspanderte selskapet betydelig. I 2001 ble selskapet Delante AS kjøpt opp, og styrket kompetansen på integrasjon med Microsoftplattformen. Britiske Ridgeway ble kjøpt opp i 2004, noe som resulterte i Tandberg Expressway Firewall Transversal teknologien som gjorde at telefonkonferanser kunne foregå gjennom brannmurer.
I 2004 ble en ny produktserie, kalt MXP, introdusert. I 2005 ble det nederlandske selskapet IVIGO kjøpt opp. Dette ga muligheten til å knytte Tandbergs telefonkonferanseteknologi opp mot 3G-nettet og dermed mobiltelefoner.
I 2005 lanserte Cisco og Tandberg sammen en videotelefon kalt Cisco 7985G.
Selskapet ble i april 2010 overtatt av amerikanske Cisco, og har siden da utgjort hoveddelen av Cisco TelePresence Technology Group. Ved oppkjøpet hadde Tandberg en børsverdi på ca. 19 milliarder kroner.
Selskapet var notert på Oslo Børs under tickeren TAA.
Selskapet Tandberg Data ble skilt ut som eget selskap omtrent samtidig som Tandberg, kort tid etter konkursen i Tandbergs Radiofabrikk i 1979. Foruten felles historie fram til dette samt navnet har disse to selskapene intet med hverandre å gjøre.
Organisasjon
Tandberg hadde siden før 2006 delt hovedkontor mellom Oslo og New York. Det norske hovedkontoret lå på Lysaker. Selskapet hadde utviklingsavdelinger utenfor London, i Bangalore og på New Zealand, i tillegg til salgskontorer i en lang rekke land. Pr. 2008 hadde Tandberg nærvær i over 90 land rundt om i verden, og ca. 1 500 ansatte.
Oppkjøp
Utviklingsavdelingene utenfor Norge har stort sett kommet til Tandberg gjennom oppkjøp. Viktige oppkjøp har vært de engelske produsentene Ridgeway i 2004 og Codian i 2007. Disse holdt til utenfor Reading og Slough (vest for London) i England, og stod for henholdsvis produktene Tandberg Video Communication Server (VCS) og Codian Multipoint Control Unit (MCU). Tandbergs nærvær på New Zealand kom ved oppkjøpet av Hamilton-baserte Ectus i 2005, som utviklet Tandberg Content Server (TCS).
Sentrale personer
Tandberg var før Cisco-oppkjøpet ledet av Fredrik Halvorsen. Jan Christian Opsahl var selskapets styreleder helt fra satsingen på videokonferanser begynte. Tharald Brøvig var en viktig investor, styremedlem 1985-97 samt senere styremedlem i Tandberg Televisjon.
Produkter
Tandberg leverte utstyr både på infrastruktur-siden og endepunkt-siden. I førstnevnte gruppe fantes de tidligere nevnte VCS, MCU og TCS, og management-løsningen Tandberg Management Suite (TMS). Tandbergs produktportefølje på endepunkter/videotelefoner inkluderte alt fra high-end, dedikerte Telepresence-rom som T3 og T1 via møteromssystemer (som C90 and andre i C-serien) til personlige systemer som E20 og rene programvareløsninger som Movi.
Tandberg leverte også en rekke andre produkter relatert til videokonferanser, slik som blant annet et 720p-webkamera. Tandbergs produktportefølje ble i all hovedsak videreført av Cisco.
Eksterne lenker
Tandbergs Radiofabrikk
Fosen Skøytekrets
Fosen Skøytekrets er en tidligere krets under Norges Skøyteforbund.
Kretsen ble stiftet i 1953. August Sivertsen fra Bjugn var kretsens formann gjennom hele dens levetid.
Trondheim og Omegn Skøytekrets og Fosen Skøytekrets ble slått sammen med Sør-Trøndelag Skøytekrets i 1970.
Alipaster
Carabus (Alipaster) er en underslekt av biller i delgruppen (underfamilien) jordløpere (Carabinae) i familiegruppen løpebiller.
Utseende
Nokså store, slanke, metallisk fargede jordløpere. Pronotum er rundet, nokså smalt. Dekkvingene er brede, ganske hvelvede, uten påfallende skulptur.
Levevis
Artene kan finnes både i skog og i åpne landskaper.
Utbredelse
Underslekten er utbredt i Kina og Sentral-Asia.
Systematisk inndeling
Listen følger i hovedsak
Sophie Henriette av Slesvig-Holsten-Sønderborg-Beck
Sophie Henriette (født 18. desember 1698, død 10. januar 1768) var en dansk-tysk prinsesse, gift borggrevinne von Dohna-Schlobitten-Leistenau.
Hun ble født i Minden som nest yngste datter av hertug Frederik Ludvig av Beck og Louise Charlotte av Augustenborg. 17. august 1736 giftet hun seg i Königsberg med borggreve Albrecht Christian von Dohna-Schlobitten-Leistenau (1698–1752). Sammen fikk de et barn: Friederike, som giftet seg med sin fetter hertug Karl Anton August av Slesvig-Holstein-Sønderborg-Beck.
Rand skole
Rand skole (Rand skule) er en barneskole med trinnene 1. til 7. Den ligger på Rand i Hopland i Stryn. Skolen har 15 elever, og er todelt på 1. til 4. trinn og 5. til 7. trinn. Skolen deler lokaler med barnehage, og har det offisielle navnet Rand skule- og barnehage.
I skolegården er det plassert en byste av bygdehistorikeren Jakob Aaland som kom fra området.
Gamle Rand skole
Gamle Rand skole (Gamle Rand skule) er en mindre tre bygning beliggende rundt 150 meter øst for den nye skolen. Skolebygget er etter nedleggelsen tatt i privat eie og nyttes som feiebolig.
Allround-VM på skøyter 1975, menn
Allround-VM på skøyter 1975, menn ble arrangert på Bislett stadion i bydelen St. Hanshaugen, Oslo den 8. og 9. februar 1975 med 32 deltakere fra 16 nasjoner.
American Hustle
American Hustle er en amerikansk historisk dramakomedie/kriminalfilm fra 2013. Filmen er regissert av David O. Russell, skrevet av Eric Singer, og har Christian Bale, Amy Adams, Bradley Cooper, Jennifer Lawrence og Jeremy Renner i hovedrollene.
Om filmen
Filmen er basert på virkelige hendelser.
Allround-VM på skøyter 1975, menn
Harm Kuipers fra Nederland ble verdensmester.
American Hustle
Om filmen
American Hustle mottok ti Oscar-nominasjoner, blant annet for beste film, beste regissør (Russell), alle fire skuespillerkategorier (Bale, Adams, Cooper og Lawrence) og beste originale manus (Singer og Russell).
Filmen fikk også nominasjoner i sju Golden Globe-kategorier, og vant tre av dem (beste komedie/musikal, Adams for beste kvinnelige skuespiller i en komedie/musikal og Lawrence for beste kvinnelige skuespiller i en birolle).
Handling
En sann historie om svindleren Irving Rosenfeld (Christian Bale) og hans partner Sydney Prosser (Amy Adams), som blir tvunget til å jobbe sammen med den FBI-agenten Richie DiMaso (Bradley Cooper). DiMaso presser dem inn i en verden av maktsyke personer og korrupte politikere.
Skøytekretsen Midtnorge
Skøytekretsen Midtnorge (tidligere Sør-Trøndelag Skøytekrets) er en særkrets som fungerer som et bindeledd for idrettene som sorterer under Norges Skøyteforbund (hurtigløp på skøyter, kunstløp, kortbaneløp og roller derby) i Sør-Trøndelag.
Kretsen ble opprinnelig stiftet i 1939, men kom aldri i virksomhet, og ble oppløst under 2. verdenskrig. Kretsen ble så stiftet på nytt 14. desember 1947.
Sør-Trøndelag Skøytekrets endret navn til Skøytekretsen Midtnorge i 2022. Dette ble gjort for å samkjøre navnet til kretsen med fylkessammenslåingen av Nord- og Sør-Trøndelag. Videre ble navnet valgt for å naturlig kunne inkludere klubber fra nærliggende geografiske områder til Trøndelag som for eksempel Idrettslaget Braatt i Kristiansund. De har vært pådrivere for å bygge ishallen Arena Nordvest som ligger der. Det er utstrakt samarbeid mellom skøytemiljøet i Kristiansund og skøyteklubbene i Trøndelag.
Stanisław Szukalski
Stanisław Szukalski (født 13. desember 1893, død 19. mai 1987) var en polsk skulptør og maler som var en del av Chicago Renaissance på tidligt 1920 tallet sammen med kjente figurer som manusforfatter Ben Hecht, forfatter Carl Sandburg og advokaten Clarence Darrow. På 1940-tallet utviklet han Zermatisme, som var en pseudo-vitenskapelig teori om at menneskekulturen stammer fra påskeøya etter syndefloden og at menneskeheten er låst i en evig kamp mot det Szukalski kalte for Sønner av Yeti ("Yetinsyny") som var avkom av Yeti og mennesker.
Tidlig liv
Stanisłav ble født i Warta, Polen 13 desember 1893, og han hadde oppveksten sin i Gidle, en nærliggende landsby. Han reiste til New York sammen med moren sin Konstancja og søsteren sin Alfreda i 1907, hvor de tok turen videre til Chicago for å gjenforenes med faren Dyonizy, som arbeidet som smed.
Stanislav reiste fram og tilbake mellom Chicago og Kraków i sin ungdom for å studere ved Jan Matejko Kunstakademi i årene 1910 og 1913.
Songvebakken
Songvebakken (også nevnt som Songvesbakken og Songvedbakken) var en hoppbakke ved gården Songve (Sonve) i Voss kommune i Hordaland, ca. 2 km sørøst for Vossevangen. Den var eid av Voss Skilag og senere Voss IL, og ble brukt under hovedlandsrennet (NM) i 1914 og 1924.
Bakken ble bygd i 1913 og var Vestlandets største hoppbakke fram til Voss IL bygde Ringheimsbakken i 1927. Under mesterskapet i 1914 hadde Josef Henriksen det lengste hoppet med 38,5 meter. I 1920 satte Olav Finne rekord med 50 meter; Alf Andersen tøyde bakkerekorden til 54,5 meter i 1938. Voss Skilag slo seg sammen med Voss IL i 1945, og den sammenslåtte klubben arrangerte Vestlandske Skistemne i Songvebakken så sent som i 1950 og 1951. Deretter tok den nye Bavallsbakken over som konkurransebakke på Voss.
Stoppested Verden
Stoppested Verden er en kulturfestival for barn og unge som arrangeres hver sommer på Hamar, i region Innlandet. Festivalen ble etablert i 2008.
Stoppested Verden drives av Foreningen SPOR. Per 2017 er Mocci Ryen festivalsjef.
Festivalens innhold
Festivalprogrammet omfatter en rekke ulike aktiviteter for barn og ungdom. Det arrangeres workshops der målgruppen kan lære ulike ferdigheter innen musikk, teaterkunst og bildekunst, utstillinger, teaterforestillinger og konserter. Det legges vekt på å gi målgruppen kjennskap til kulturuttrykk fra hele verden.
Fassail Nawas Chaudry
Fassail Nawas Chaudry (født 8. november 1955) er en forfatter, bosatt i Oslo.
Matilda av Ringelheim
Matilda av Ringelheim (Mechthild, Mathilde, Maud, Mathildis), født ca 895 i Engern i Westfalen (i Øst-Franken), død 14. mars 968 i Quedlinburg, var hertuginne, senere dronning av Sachsen og gift med kong Henrik I av Sachsen som også var kjent under navnet Henrik Fuglefangeren på grunn av sin store lidenskap for falkejakt. Han var sønn av Liudolf av Sachsen og hørte til den saksiske adelsslekten liudolfingene. Matilda var datter av grev Dietrich (Theoderik) av Sachsen (muligens 872–916) og Reinhildis av Danmark (el. Reinhild av Friesland) som var av dansk-frisisk slekt. Hun kunne føre sine aner tilbake til den legendariske sachsiske lederen Widukind (ca. 730–807) som kjempet mot Karl den store i sakserkrigene. Matilda og Henrik ble foreldre til den senere keiser Otto I av det tysk-romerske rike.
Familie
Mathilda ble som ung pike sendt til Herford kloster ved Teutoburger Wald der hennes mormor Mathilda (Maud) var abbedisse.
Mathilda ble i 909, 14 år gammel, gift med Henrik, sønn av hertug Otto I av Sachsen etter at Henriks ekteskap med Hatheburg (eller Liutgard) var blitt erklært ugyldig. De ble gift i Wallhausen. Henrik etterfulgte sin far Otto som hertug av Sachsen i 912, og Matilda ble heruginne. I 919 døde kong Konrad I av Tyskland og Henrik ble valgt til tysk (øst-frankisk) konge av de tyske fyrstene i Fritzlar. Matilda var dronning av Tyskland til Henriks død i 936.
Henrik og Matilda hadde fem barn:
Klostergrunnleggeren
I 929 hadde hennes mann gitt henne en stor formue som Matilda brukte til å grunnlegge et nonne- og et munkekloster i Quedlinburg (klostrene St. Servatius og St. Wigbert), Pöhlde i Braunschweig (hvor hun hadde 3.000 munker), Enger og Nordhausen, alle i Harz og omegn. Hennes eget barnebarn, Matilda av Quedlinburg (datter av keiser Otto I) ble abbedisse i nonneklosteret i Quedlinburg i 966.
For sitt oppofrende arbeid for kirken og klostrene ble hun kanonisert (utnevnt til helgen). Av sin første biograf, munken Widukind av Corvey ble hun kalt Mirae sanctitatis femina, «Kvinne av underbar hellighet».
Hennes minnedag er 14. mars. Hun blir fremstilt som dronning med pisk og kirkemodell, mens hun deler ut almisser. Hennes navn står i Martyrologium Romanum.
Kamp om kongetronen
Etter Henriks død i 936 mente Matilde at den nest eldste sønnen, Henrik, som var hennes favoritt, skulle etterfølge faren som konge av Sachsen. Hun overtalte noen få adelsmenn til å stemme på ham. Men den eldste sønnen Otto ble valgt og kronet til kong Otto I (936–973) den 8. august 936. Henrik, med tilnavnet den Trettekjære, aksepterte ikke avgjørelsen og prøvde tre år senere å rive til seg tronen med makt. Men han mislyktes og måtte søke fred med sin bror. Mathilde klarte å skape fred mellom brødrene, og Otto benådet ham. På morens anmodning ble Henrik også utnevnt til hertug av Bayern.
Matilda støttet også sin svigersønn Giselbert av Lothringen mot Otto, og hun hadde sannsynligvis også det avgjørende ord da hennes yngste sønn ble utnevnt til hertug av Lotharingia.
Som resultat av det dårlige forholdet til Otto delte Matilda ut sin arv til de to andre sønnene og forlot hoffet. Hun trakk seg tilbake til sin eiendom i Westfalia. I 947 klarte imidlertid Ottos (første) hustru Edith (Ædgyth) av Wessex med støtte fra adelen å forsone Otto med sin mor og hun vendte tilbake til hoffet.
Da Otto i 962 dro til Roma for å krones til keiser i det tysk-romerske rike var det Matilde som styrte i hans fravær. Denne kroningen regnes som starten på Det hellige romerske imperium av den tyske nasjon. Hun fikk også oppleve sønnesønnen Otto IIs kroning til medkeiser i 967. Da Otto IIs sønn Otto III døde barnløs i 1002, ble Henrik av Bayerns sønn, den hellige Henrik II, tysk konge og senere keiser.
Død
Mot slutten av 967 ble en feber som en tid hadde plaget henne, plutselig verre. Hun forsto at hun var døende og sendte bud på Richburga, hennes tidligere hoffdame, nå abbedisse i Nordhausen, og sa at hun måtte dra i all hast til Quedlinburg fordi hennes mann Henrik hadde bestemt at de skulle begraves der. Hun reiste dit i januar 968. Hennes barnebarn, biskop Vilhelm av Main, besøkte henne, hørte hennes skriftemål og salvet henne.
Hun døde den 14. mars 968 i Quedlinburg. Hennes legeme var blitt fraktet til kirken da det kom sendebud fra hennes datter Gerberga med et klede brodert med gull, akkurat i tide til å legges over kisten. Mathilde ble gravlagt i domkirken i Quedlinburg ved siden av sin mann og hadde stort ry for godhet blant folket. Hun ble æret lokalt som helgen straks etter at hun var død.
Andrej Gaćina
Andrej Gaćina (født 21. mai 1986) er en kroatisk bordtennisspiller. Han representerte Kroatia i sommer-OL i 2008, 2012, 2016 og 2020.
Coniontis
Utseende
Middelsstore (6-10 millimeter), bredt ovale og hvelvede, mørke skyggebiller. Undersiden har gjerne lange hår.
Akuvi
Beatrice Akuvi Hosen Kumordzie (født 25. mai 1994 i Asker i Norge), også kjent under artistnavnet Akuvi, er en norsk sanger og låtskriver.
Coniontis
Utbredelse
Slekten er utbredt i det vestlige Nord-Amerika.
Akuvi
Bakgrunn
I begynnelsen av 20-årene flyttet hun til Cape Town i Sør-Afrika der hun eksperimenterte i ulike musikksjangre sammen med lokale musikere. Selv beskriver hun musikken sin som «reggae-infuced neo-soul».
Eliteserien i volleyball for menn 2017/18
Mizunoligaen 2017–18 var det øverste nivået i volleyball i Norge for menn sesongen 2017-18.
Seriespillet startet 7. oktober 2017 og avsluttet 4. mars 2018. Åtte lag deltok i eliteserien 2017–18 - se tabellen nedenfor.
Akuvi
Bakgrunn
Hun utga sine første singler i 2019, og samme år deltok hun i flere tv-programmer som Beat for Beat (NRK) og Expresso Morning Show (SABC) samt på festivaler som Oslo Afro Arts Festival i august 2019 og Bergen International Music Festival i oktober samme år.
I 2023 deltar hun på nytt i Melodi Grand Prix, med låten «Triumph». Hun deltar i delfinale 3 lørdag 28. januar 2023.
Mogens Amdi Petersen
Mogens Amdi Petersen (født 9. januar 1939 i Tønder i Danmark) er initiativtaker til og reell leder av det opprinnelige danske Tvind-konsernet. I mars 2021 ble han besluttet fengslet for en måned i Los Angeles.
Han rangerer blant de ti rikeste kultledere i verden.
Bakgrunn
Petersen ble student på språklinjen fra Odense katedralskole i 1957. Deretter begynte han å studere til lærer på Haderslev seminarium. Fra starten gjorde han seg bemerket med å kritisere lærere han fant utilstrekkelige, og gjøre narr av medstudenter som ikke turde si sin mening. Han fikk jobb på Krogsgårdsskolen i Næsby nord for Odense, men ble i 1965 nektet fast stilling fordi han hadde langt hår, skjegg og gikk med islender. Noen måneder senere kunne en frisør i Fredericia stille ut Petersens avklippede hårprakt i vinduet, men fast stilling ble det ikke likevel.
Tvind
Sammen med likesinnede fra kollektivet reiste han i stedet jorden rundt i en gammel buss i 1967-68. Turen ble forbilde for Tvind-skolene, etablert av ham selv med seg selv som leder. I 1970 startet han Den Rejsende Højskole i Ulfborg i Vestjylland, fulgt av en rekke andre skoler i Danmark som hadde som uttalt formål å reise med buss til og støtte opp om den tredje verden i form av tøyinnsamlinger mv. gjennom organisasjonen U-landshjelp fra Folk til Folk (UFF) (startet i 1977). Petersen tok også initiativet til å bygge den gang verdens største vindmølle på Tvind i 1975, Tvindkraft. Det særlige systemet hans, der lærerne ikke får lønn, men gir pengene sine til en felleskasse disponert av ham, ga ham mulighet til å kjøpe skolebygg i Danmark og plantasjer, fabrikker og boliger i utlandet. På 70-tallet fikk Tvind positive omtale i mediene, men da det kom ut hvordan de ansatte ble utnyttet, at det var ulykker med gamle busser og utnyttelse av offentlige midler, snudde stemningen, og i 1978 fikk lærergruppen forbud mot å kjøpe aviser. «Vi vil ikke generes av de undermålerne», sa Petersen.